Esély Szociális Társulás 

Elnöke
ELŐTERJESZTÉSE

az Esély Szociális Társulás Társulási Tanács 2020. október 7-ei ülésére


    Ügyiratszám: VII/96-2/2020.
Tárgy: Esély Szociális Társulás 2020. évi költségvetésének módosítása 
Az előterjesztés tárgyalása az Esély Szociális Társulás Társulási Tanács 4/2013. (V.30.) sz. határozatával jóváhagyott Szervezeti és Működési Szabályzata (továbbiakban: SZMSZ) IV. fejezet 11. pontja alapján nyilvános ülésen történik.
Tisztelt Társulási Tanács!
Az Esély Szociális Társulás Társulási Tanács az Esély Szociális Társulás 2020. évi költségvetését az 5/2020. (II.26.) sz. ESZT számú határozatával fogadta el.
A költségvetés módosítására a 2020. június hónapig folyósított állami támogatások átvétele, a felügyeleti, valamint a saját hatáskörű előirányzat-módosítások, átcsoportosítások átvezetése miatt van szükség.
1. Az államháztartáson belüli támogatás (állami támogatás átvétele a gesztor önkormányzattól) beépítése a társulás költségvetésébe az alábbiak szerint:

                                                                                                                                                 e Ft                                                                                          

	Megnevezés (jogcím)
	Összeg

	Bérkompenzáció (2019. december-2020. június)
	6

	Ágazati pótlék kifizetésekhez kapcsolódó támogatás
	14 167

	Kiegészítő támogatás az egyes közszolgáltatásokat érintő bérintézkedések kiadásainak támogatására
	4 439

	2019. évi állami támogatás elszámolása
	1 028

	2018. évi állami támogatás elszámolása
	1 732

	Összesen:
	21 372


                                                                                                                                                 e Ft

	Esély Szociális Társulás 2. melléklet
	

	Bevételek/ I.1.2. Egyéb működési célú támogatások államháztartáson belülről sor nő
	21 372

	Kiadások/ III.1. Irányító szervi támogatás folyósítása sor nő
	14 173

	Kiadások/ I.5.4. Általános tartalék sor nő
	7 199

	
	

	Esély Szociális Társulás Szociális és Gyermekjóléti Központ 4. melléklet
	

	Bevételek/III.2. Irányító szervi támogatás sor nő 
	14 173

	Kiadások/ I.1.1. Foglalkoztatottak személyi juttatásai sor nő
	12 062

	Kiadások/ I.2.1. Szociális hozzájárulási adó sor nő
	2 111


Bevételi előirányzat növekedés:    21 372 e Ft 

Kiadási előirányzat növekedés:    21 372 e Ft

2. A költségvetési maradvány beemelése, bevételi és kiadási előirányzatok módosítása


                                                                                                                                         e Ft

 

	Előirányzat
	Összeg 

	Esély Szociális Társulás 2. melléklet
	

	Bevételek/III/1.1. Előző évi költségvetési maradvány igénybevétele sor nő
	18 853

	Kiadások/I.5.2. Működési célú támogatások államháztartáson belülre sor nő
	12 772

	Kiadások/ III.1. Irányító szervi támogatás folyósítása sor nő
	6 081

	
	

	Esély Szociális Társulás Szociális és Gyermekjóléti Központ 4. melléklet
	

	Bevételek/III/1.1. Előző évi költségvetési maradvány igénybevétele sor nő
	4 175

	Bevételek/III.2. Irányító szervi támogatás sor nő 
	6 081

	Kiadások/ I.1.1. Foglalkoztatottak személyi juttatásai sor nő
	3 826

	Kiadások/ I.1.2. Külső személyi juttatások sor nő
	475

	Kiadások/ I.2.1. Szociális hozzájárulási adó sor nő
	2 221

	Kiadások/ I.2.2. Egyéb munkaadót terhelő járulékok és adók sor nő
	164

	Kiadások/ I.3.1. Közüzemi kiadások sor nő
	53

	Kiadások/ I.3.2. Karbantartási kiadások sor nő
	102

	Kiadások/ I.3.3. Étkeztetés sor nő
	566

	Kiadások/ I.3.4. Egyéb dologi kiadások sor nő
	1 193

	Kiadások/II.1.2. Informatikai eszközök beszerzése, létesítése
	836

	Kiadások/II.1.3. Egyéb tárgyi eszközök beszerzése, létesítése
	820


Bevételi előirányzat növekedés:     23 028 e Ft 

Kiadási előirányzat növekedés:     23 028 e Ft

3. A költségvetési szerv vezetőjének hatáskörébe tartozó, kiemelt előirányzatok közötti, valamint kiemelt előirányzatokon belüli átcsoportosítások (saját hatáskör)

                                                                                                                                                                   e Ft 
	Előirányzat 
	Nő
	Csökken

	Esély Szociális Társulás Szociális és Gyermekjóléti Központ 4. melléklet
	
	

	Kiadások/ I.1.1. Foglalkoztatottak személyi juttatásai
	
	218

	Kiadások/ I.2.2. Egyéb munkaadót terhelő járulékok és adók
	218
	

	Kiadások/I.3.4. Egyéb dologi kiadások
	
	206

	Kiadások/ I.3.2. Karbantartási kiadások
	6
	

	Kiadások/ I.3.3. Étkeztetés
	200
	


Az Esély Szociális Társulás költségvetési főösszege a fenti módosításokkal összesen 44.400 e Ft-tal emelkedik. 
Esély Szociális Társulás költségvetését érintő módosítások részletesen
Pótlólagos állami támogatás beépítése a költségvetésbe

Budaörs Város Önkormányzatától, mint a Társulás gesztor önkormányzatától átvett, év közben pótelőirányzatként érkező állami támogatások az Egyéb működési célú támogatások államháztartáson belülről jogcímen épülnek be a költségvetés bevételi oldalán.  Az érintett időszakra vonatkozóan 14.167 e Ft összegű ágazati pótlék, valamint a 6 e Ft összegű bérkompenzáció folyósítására került sor, mely összegek kiadási oldalon Irányító szervi támogatásként jelennek meg a Társulás finanszírozási kiadásai között.
Szintén államháztartáson belüli Egyéb működési célú támogatásként jelentkezik a minimálbér és a garantált bérminimum emelésével kapcsolatos intézkedésekről szóló 305/2020. (VI.30.) Korm. rendelete alapján, a Belügyminisztérium által Budaörs Város Önkormányzata (mint a Társulás gesztor önkormányzata) részére évközben biztosított 4.439 e Ft összegű támogatás, mely összeg a Társulás költségvetésének kiadási oldalán Általános tartalékként jelenik meg.

Budaörs Város Önkormányzata – mint gesztor önkormányzat – elszámolt a 2018. és 2019. évi állami támogatással, melynek eredményeként a Társulás az általa ellátott feladatokat érintően többlettámogatásra volt jogosult. Bevételi oldalon az Egyéb működési célú támogatások, kiadási oldalon az Általános tartalék sor nőtt 2.760 e Ft-tal. 

A költségvetési maradvány beépítése
A Társulási Tanács a 9/2020. (VI.24.) sz. ESZT számú határozattal az Esély Szociális Társulás 2019. évi költségvetési maradványát 18.853 e Ft összegben hagyta jóvá. Ennek megfelelően a Társulás 2020. évi költségvetése a következők szerint módosul: 

A bevételeknél az Előző évi költségvetési maradvány igénybevételének előirányzata 18.853 e Ft-tal nő. 

A Társulási Tanács döntése értelmében a Társulás a 2019. évi költségvetési maradványából 6.081 e Ft-ot biztosított az Intézmény 2019. évben vállalt kötelezettségvállalásainak 2020. évi finanszírozására. 
A társult települések által az intézmény működésére átadott, de fel nem használt 3.432 e Ft összegű tagdíj a társult települések között került felosztásra. A határozat Budaörs Város Önkormányzata részére 2.970 e Ft, Sóskút Község Önkormányzat részére 340 e Ft, Pusztazámor Községi Önkormányzat részére 122 e Ft tagdíj-visszafizetési kötelezettséget állapított meg. 

A költségvetési maradványból 9.340 e Ft a 2019. évi települési hozzájárulások arányában a társult, valamint a szolgáltatásokat igénybe vevő települések között került felosztásra a következők szerint: Budaörs Város Önkormányzata részére 5.506 e Ft, Sóskút Község Önkormányzat részére 2.154 e Ft, Pusztazámor Községi Önkormányzat részére 319 e Ft, Biatorbágy Város Önkormányzata részére 188 e Ft, Herceghalom Község Önkormányzata részére 506 e Ft, Törökbálint Város Önkormányzata részére 667 e Ft. 
Fentiekre tekintettel a Működési célú támogatások államháztartáson belülre kiadási előirányzat

12.772 e Ft-tal, az Irányító szervi támogatás folyósításának előirányzata 6.081 e Ft-tal nő. 
Esély Szociális Társulás Szociális és Gyermekjóléti Központ költségvetését érintő módosítások részletesen
Évközi állami támogatás beépítése a költségvetésbe

A 2019. december-2020. június havi bérkompenzáció 6 e Ft, valamint ugyanezen időszakban a szociális ágazatban dolgozókat megillető időarányos szociális ágazati pótlék 14.167 e Ft, mely összegekkel a bevételi oldalon emelkedik az Irányító szervi támogatás előirányzata. Ezzel egyidejűleg a kiadási oldalon a Foglalkoztatottak személyi juttatásainak előirányzata 12.062 e Ft-tal (5 e Ft bérkompenzáció, 12.057 e Ft ágazati pótlék), a Szociális hozzájárulási adó előirányzata pedig 2.111 e Ft-tal (1 e Ft a bérkompenzáció adója, 2.110 e Ft ágazati pótlék adója) nő.
A költségvetési maradvány beépítése
A 9/2020. (VI.24.) sz. ESZT számú határozat az Intézmény 2019. évi költségvetési maradványát 4.175 e Ft összegben hagyta jóvá. Bevételi oldalon az Előző évi költségvetési maradvány igénybevételének előirányzata 4.175 e Ft-tal, ezzel egyidejűleg a kiadási oldalon a Foglalkoztatottak személyi juttatásai előirányzata 312 e Ft-tal, a Szociális hozzájárulási adó előirányzata 129 e Ft-tal, az Egyéb munkaadót terhelő járulékok és adók előirányzata 164 e Ft-tal, a Közüzemi kiadások előirányzata 53 e Ft-tal, a Karbantartási kiadások előirányzata 102 e Ft-tal, az Étkeztetés előirányzata 566 e Ft-tal, az Egyéb dologi kiadások előirányzata 1 193 e Ft-tal, az Informatikai eszközök beszerzése, létesítése előirányzata 836 e Ft-tal, az Egyéb tárgyi eszközök beszerzése, létesítése előirányzata 820 e Ft-tal nő.

A Társulási Tanács határozata a Társulás 2019. évi költségvetési maradványa terhére biztosított 6.081 e Ft Irányító szervi támogatást az intézmény 2019. évben vállalt áthúzódó kötelezettségvállalásainak 2020. évi finanszírozására, melynek beemelésével a kiadási oldalon a Foglalkoztatottak személyi juttatásainak előirányzata 3.514 e Ft-tal, a Külső személyi juttatások előirányzata 475 e Ft-tal, a Szociális hozzájárulási adó előirányzata 2.092 e Ft-tal emelkedik.

Az intézmény saját hatáskörű, előirányzatok közötti átcsoportosításai

A jelen módosítás előterjesztéséig könyvelt teljesítési adatok alapján a táppénz hozzájárulás fedezetének biztosítása érdekében 218 e Ft összeg átcsoportosítása történt meg saját hatáskörben a Foglalkoztatottak személyi juttatásainak előirányzatáról az Egyéb munkaadót terhelő adók és járulékok előirányzatára.
Az Egyéb dologi kiadások előirányzatának csökkentésével a Karbantartási kiadások előirányzatát 6 e Ft-tal, az Étkeztetés előirányzatát 200 e Ft-tal növelték.
Kérem a Tisztelt Tanácsot az előterjesztést megtárgyalni és az Esély Szociális Társulás 2020. évi költségvetésének módosítását az 1-4. mellékletek szerinti tartalommal elfogadni szíveskedjen.
Mellékletek: 
1. melléklet: Esély Szociális Társulás 2020. évi költségvetése Társulás és intézmény összesen

2. melléklet: Társulás bevételei és kiadásai

3. melléklet: Tagdíjak és települési hozzájárulások
4. melléklet: Szociális és Gyermekjóléti Központ bevételei és kiadásai
Határozati javaslat a Társulási Tanács részére:
1. Az Esély Szociális Társulás Társulási Tanácsa az Esély Szociális Társulás 2020. évi költségvetésének módosítását az előterjesztés 1-4. mellékletek szerinti tartalommal az alábbiak szerint – az irányító szervi támogatás folyósítása nélkül – 228.835 e Ft bevételi és kiadási főösszeggel fogadja el.

2. A Társulási Tanács ( figyelemmel az államháztartásról szóló 2011. évi CXCV. törvény (a továbbiakban: Áht.) 23. § (2) bekezdés c) pontjában foglalt előírásra ( a Társulás, valamint az általa irányított költségvetési szerv együttes 2020. évi költségvetésének

költségvetési bevételét            
                  205.807     ezer Ft-ban

költségvetési kiadását


                  228.835     ezer Ft-ban

költségvetési egyenlegét

  
      - 23.028     ezer Ft-ban 

állapítja meg, ezen belül

           működési költségvetési bevételét

       205.807     ezer Ft-ban

     működési költségvetési kiadását                           220.511     ezer Ft-ban

           működési költségvetési egyenlegét
                  - 14.704     ezer Ft-ban

     felhalmozási költségvetési bevételét                                0     ezer Ft-ban

           felhalmozási költségvetési kiadását                           8.324     ezer Ft-ban

     felhalmozási költségvetési egyenlegét                     - 8.324     ezer Ft-ban

     állapítja meg. 

3. A Társulás a 2. pontban megállapított 23.028 e Ft összegű költségvetési hiányt belső finanszírozással, az előző év költségvetési maradványának bevonásával fedezi.
A határozathozatal az SZMSZ VII. fejezet 8. pontja alapján nyílt szavazással történik.  A támogató döntéshez az SZMSZ VII. fejezet 5. pontja alapján egyszerű többség szükséges.

Határidő: azonnal

Felelős: elnök

Végrehajtást végzi: Pénzügyi Iroda

Budaörs, 2020. szeptember

  Wittinghoff Tamás 

